
Grozījumi likumā "Par reglamentētajām profesijām un profesionālās kvalifikācijas atzīšanu"
Izdarīt likumā "Par reglamentētajām profesijām un profesionālās kvalifikācijas atzīšanu" (Latvijas Republikas Saeimas un Ministru Kabineta Ziņotājs, 2001, 15. nr.; 2003, 23. nr.; 2004, 13. nr.; 2006, 1., 24. nr.; 2008, 3., 16. nr.; Latvijas Vēstnesis, 2010, 19., 99. nr.; 2011, 24., 62., 65., 103. nr.; 2013, 250. nr.; 2015, 235. nr.; 2016, 42. nr.; 2017, 47., 75. nr.; 2018, 132. nr.; 2019, 86. nr.; 2020, 184. nr.; 2021, 42. nr.; 2022, 13. nr.; 2023, 62. nr.) šādus grozījumus:
1. Aizstāt 10. panta pirmās daļas otrajā teikumā vārdus "medicīniskās studiju programmas apguvi" ar vārdiem "medicīniskās studiju programmas apguvi, augstskolas izsniegta profesionālās kvalifikācijas apliecība par profesionālās tālākizglītības programmas apguvi".
2. 11. pantā:
· papildināt ievaddaļu pēc vārda "diplomu" ar vārdiem "vai profesionālās kvalifikācijas apliecību";
· papildināt 2. punktu pēc vārda "programmai" ar vārdiem "vai licencētai profesionālās tālākizglītības programmai".
3. 13. panta otrajā daļā:
· aizstāt ievaddaļā vārdus "izsniedz medicīniskās izglītības diplomu" ar vārdiem "izsniedz augstākās izglītības diplomu, augstskolas profesionālās kvalifikācijas apliecību, medicīniskās izglītības diplomu";
· papildināt 2. punktu pēc vārda "programmai" ar vārdiem "vai atbilstoši licencētai profesionālās tālākizglītības programmai".

